Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6105

2. Megjegyzés. – A dokumentumban leírt 4,8 kbit/s AMBE kódolás/dekódolás technológia a DVSI szabadalmi joga és szerzői joga alatt áll. A gyártóknak egy licencmegállapodást kell kötniük a DVSI-vel azt megelőzően, hogy az algoritmusról egy részletes leírást kapjanak, mielőtt beépítenék azt a VDL 3-as üzemmódú szolgáltatást nyújtóan működő berendezéseikbe. Az ICAO-nak címzett 1999. október 29-i keltezésű levélben a DVSI megerősítette azon kötelezettség-vállalását, hogy engedélyezi a gyártóknak a technológia felhasználását, és a légiforgalmi berendezésekben való eladását diszkrimináció nélküli alapon megtárgyalt kikötések és feltételek mellett. 6.8.2.2 Az élőszavas kódolás meghatározását, a hangfrekvenciás egység paramétereinek és eljárásainak leírását a VDL 3-as üzemmódú beszéd-üzemű üzemeltetéséhez a VDL 3-as Üzemmódú Műszaki Előírások Kézikönyve foglalja magába. 6.9 A VHF ADATKAPCSOLAT /VDL/ 4-ES ÜZEMMÓD 6.9.1 Egy 4-es üzemmódú állomás meg kell, hogy feleljen a 6.1.2.3, 6.l.4.2, 6.2.1.1, 6.2.3.1, 6.2.4, 6.3.1, 6.3.3.1, 6.3.4, 6.3.5.1, 6.3.5.2, 6.3.5.3, 6.3.5.4.1 és 6.9 szakaszokban meghatározott követelményeknek. 6.9.2 A VHF adatkapcsolat 4-es üzemmódjának rádió csatornái 6.9.2.1 A VHF ADATKAPCSOLAT /VDL/ 4-es ÜZEMMÓDÚ ÁLLOMÁSAINAK FREKVENCIA TARTOMÁNYA 6.9.2.1.1 Az adó/vevő hangolási tartomány. Egy VHF adatkapcsolat 4. üzemmódú adó/vevőnek képesnek kell lennie arra, hogy a 117,975 MHz-től a 137 MHz-ig terjedő tartományban bármelyik 25 kHz-es csatornára lehangolható legyen. Az adónak a lehangolási tartományra rendelkeznie kell egy olyan eszközzel, ami korlátozza a szűkebb sávra történő hangolást. Megjegyzés. – Az üzemeltetési körülmények vagy bizonyos alkalmazások szükségessé tehetik azt, hogy a berendezés szűkebb frekvencia tartományban kerüljön üzemeltetésre. 6.9.2.1.2 Ajánlás. - Egy VHF adatkapcsolat 4-es üzemmódú adó/vevőnek képesnek kell lennie arra, hogy a108 MHz-től a 117,975 MHz-ig terjedő tartományban bármelyik 25 kHz-es csatornára lehangolható legyen. Megjegyzés. – A 108 – 117,975 MHz-es sávot a Nemzetközi Távközlési Unió /ITU/ Nemzetközi Rádió-Rendszabályzatának vonatkozó előírásaival összhangban lehet felhasználni. 6.9.2.1.3 Szimultán vétel. Egy 4-es üzemmódú állomásnak képesnek kell lennie két csatorna egyidejű vételére. 6.9.2.1.4 Ajánlás. – Egy VDL 4-es üzemmódú állomás legyen képes további csatornák egyidejű vételére, amennyiben ezt az üzemeltetési szolgáltatás megkívánja. 6.9.2.2 GLOBÁLIS JELZŐ CSATORNA 6.9.2.2.1 Egy 4-es üzemmódú állomásnak két kijelölt frekvenciát kell használni globális jelző csatornaként (GSC), a felhasználói kommunikáció és kapcsolat kezelés funkciók fenntartására. Megjegyzés. – Kiegészítő csatornákat meg lehet határozni egy helyi tartományban és rádión értesíteni a mobil felhasználókat a földi állomásoktól a fent definiált GSC-kről. 6.9.3 Rendszer képességek 6.9.3.1 ATN kompatibilitás. A VDL 4-es üzemmódú rendszernek alá kell támasztania az ATN-kiszolgáló alhálózati szolgáltatást a légtér-ellenőrzési alkalmazásokhoz. 6.9.3.2 Adat átláthatóság. A VDL 4-es üzemmódú rendszernek kód-független és bájt-független adat-átvitelt kell biztosítania. 6.9.3.3 Sugárzás. A VDL 4-es üzemmódú rendszernek kapcsolat rétegsugárzási szolgáltatást kell nyújtania. 6.9.3.4 Ponttól-pontig. A VDL 4-es üzemmódú rendszernek ponttól-pontig szolgáltatást kell nyújtania. 6.9.3.5 Levegő-levegő összeköttetések. A VDL 4-es üzemmódú rendszernek levegő-levegő összeköttetést kell biztosítania, földi támogatás nélkül, valamint biztosítania kell a levegő-föld kommunikációt is. 6.9.3.6 Kapcsolatkezelés. A levegő-föld üzemelés alátámasztásánál a VDL 4-es üzemmódú rendszernek megbízható összeköttetési útvonalat kell létesítenie és fenntartani a légijármű és a föld között, megengedve, de nem megkövetelve, a kézi beavatkozást. 6.9.3.7 Földi hálózati átvitel. Egy mozgó VDL 4-es üzemmódú DLS állomásnak az egyik VDL 4-es módozatú DLS földi állomástól egy másikra szükség esetén át kell térnie. 6.9.3.8 Származtatott idő-képesség. VDL 4-es üzemmódnak a vett VDL 4-es üzemmódú átvitelek érkezési idejének méréséből való idő-leszármaztatás képességét kell biztosítani, amikor kívülről leszármaztatott időbecslések nem állnak rendelkezésre. 6.9.3.9 Szimplex üzemeltetés. A mozgó és földi VDL 4-es üzemmódú állomásoknak hozzá kell férniük a szimplex módban működő fizikai adathordozóhoz. 6.9.4 Csatorna használat koordinálása 6.9.4.1 Körzeti alapon az átviteleket UTC szerint kell ütemezni a megosztott csatornák hatékony felhasználása és nem-szándékos időrés újra-felhasználás elkerülése érdekében. 6.9.5 Fizikai rétegprotokollok és szolgáltatások Megjegyzés. – Ha nincs másképpen meghatározva, az ebben a szakaszban meghatározott előírások mind a mozgó, mind a földi állomásokon érvényesek. 6.9.5.1 FUNKCIÓK 6.9.5.1.1 ÁTVITT TELJESÍTMÉNY 6.9.5.1.1.1 Légijármű fedélzeti telepítés. A kisugárzott teljesítménynek olyannak kell lenni, hogy egy legalább 35 mikrovolt per méter (mínusz 114,5 dBW/m2) térerősséget szolgáltasson a szabad-térbeli terjedés alapján, olyan távolságokban és magasságokon, amelyek megfelelnek az azon területekhez tartozó feltételeknek, amelyek felett a légijármű üzemelést végez. 6.9.5.1.1.2 Földi telepítés. Ajánlás. – A kisugárzott teljesítmény olyan legyen, hogy egy legalább 75 mikrovolt per méter (mínusz 109 dBW/m2) térerősséget szolgáltasson a létesítmény meghatározott üzemelési fedésterületén belül a szabad-térbeli terjedés alapján. 6.9.5.1.2 AZ ADÓ ÉS VEVŐ FREKVENCIA SZABÁLYOZÁSA 6.9.5.1.2.1 A VDL 4-es üzemmód fizikai rétegnek az adó vagy vevő frekvenciát a kapcsolat kezelő entitás (LME) utasításának megfelelően kell beállítania. A csatorna kiválasztási időnek kisebbnek kell lenni, mint 13 ms, egy VSS felhasználótól jövő utasítást követően. 6.9.5.1.3 A VEVŐ ÁLTALI ADAT-VÉTEL 6.9.5.1.3.1 A vevőnek a bemenő jelet dekódolnia és továbbítania kell a magasabb rétegekhez feldolgozás céljából. 6.9.5.1.4 AZ ADÓ ÁLTALI ADAT-TOVÁBBÍTÁS 6.9.5.1.4.1 Adat kódolás és átvitel. A fizikai rétegnek az adatkapcsolati rétegtől vett adatokat kódolnia és továbbítania kell az RF csatornán. Az RF-továbbítás csak akkor mehet végbe, ha az adathordozó hozzáférés vezérlés /MAC/ engedélyezte. 6.9.5.1.4.2 Továbbítási sorrend. A továbbításnak a következő fokozatokból, a következő sorrendben kell állnia:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes